དེ་ལྟར་ལོ་ཤས་སོང་བཟོད་པ་མི་འདུག་པས་ང་ནང་ནས་ཐོན་ཕྱིན་པ་ཡིན།ང་ཧ་ཝེལ་ནེའུ་ཛར་སིའི་ནས་ནེའུ་ཡོག་གྲོང་ཁྱེར་དང་།ཡང་ནེའུ་ཡོག་གྲོང་ཁྱེར་ནས་ལོ་སཱ་ཨན་ཛལ་སཱ་ལ་ཕྱིན་པ་ཡིན།ངའི་དམིགས་ཡུལ་ནི་ཧ་ཝ་འི་འགྲོ་རྒྱུ་དེ་ཡིན་ནའང་།ནམ་གྲུར་འགྲོ་རྒྱུ་ཕ་བཞག་ཐ་ན་གྲུ་ནང་འགྲོ་རྒྱུའི་གྲུ་གླ་མེད།མཐར་ལོ་སཱ་ཨན་ཇེ་ལེ་སཱ་སྡོད་དགོས་ཆགས།ང་ལོ་སཱ་ཨན་ཇེ་ལེ་སཱ་འབྱོར་ནས་སྤུན་མཆེད་གི་ཁང་པའི་ནང་ཟླ་ཤས་བསྡད་པ་ཡིན།ནང་པའི་ཆོས་ཚོགས་འཚོལ་ཞིབ་བྱས་པ་ཡིན།ཨེ་ཤི་ཡའི་གཙུག་ལག་སློབ་གཉེར་ཁང་དུ་ཕྱིན་པ་ཡིན།དེར་ལིའོ་པུར་ཌན་ཞེས་པའི་སློབ་རྒན་ཞིག་དང་ཐུག་པ་ཡིན།ངས་ལོ་སཱ་ཨན་ཇེ་ལེ་སཱ་མཐའ་འཁོར་དུ་ཁ་བྱང་དེབ་སེར་པོ་ཞིག་རག་སོང་།དེ་དུས་དྲ་རྒྱ་དང་གུ་གལསོགས་ཡོད་མ་རེད།ཁ་བྱང་དེའི་ནང་ངས་གཙུག་ལག་སློབ་གཉེར་ཁང་དེ་རྙེད་པ་བྱུང་།ངསཨེ་ཤི་ཡའི་དང་སངས་རྒྱས།བོད་ཟེར་བ་རྣམས་འབྲེལ་བ་འདྲ་ཡོད་ཀྱི་རེད་བསམ་བྱུང་།ང་ཕྲུག་གུ་ཆུང་ཆུང་གི་བསམ་བློར་ཕ་གིར་འགྲོ་དགོས་དྲིན་སོང་།རིགས་པ་ཆུང་ཆུང་གི་ང་ལ་ལབ་སོང་།དེ་དུས་ང་ལོ་བཅོ་ལྔ་ཡིན་བཅུ་དྲུག་ཆགས་གྲབ་རེད།ངས་དེ་གང་འདྲ་རྙེད་པ་ཧ་གོ་མ་སོང་།ཁ་བྱང་དེ་རག་སོང་།ལམ་ཕྱོགས་སྐད་ཆ་འདྲི་ནས་ཨེ་ཤི་ཡའི་གཙུག་ལག་སློབ་གཉེར་ཁང་བར་དུ་ཕྱིན་པ་ཡིན།ཆུ་ཚོད་གཅིག་ཙམ་འགོར་ནས་བསླེབས་རྒྱུ་བསླེབས་སོང་།ཕ་གིར་འབྱོར་ནས་ངས་ལིའོ་སྤུར་ཌན་འཚལ་བ་ཡིན།ངས་ཁོང་ལ་ང་སོག་པོ་ཡིན་ཞུས་པ་ཡིན།ངས་མཆོད་པ་འབུལ་ས་དང་སྨོན་ལམ་རྒྱག་སའི་སངས་རྒྱས་ཀྱི་སྐུ་བཞུགས་པའི་མཆོད་ཁང་ཞིག་འཚལ་ཀྱིས་ཡོད།དེ་འདྲ་ཞུས་པ་ཡིན།